Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie
Miestneho zastupiteľstva
dňa: 12.02.2013

Návrh 
na schválenie prípadu osobitného zreteľa týkajúceho sa prenájmu hnuteľných vecí pre Asociáciu skaterboardingu Slovenskej republiky, so sídlom Klemensova 1, 811 09  Bratislava
–––––––––––––––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik v. r.                                               	1. Návrh uznesenia
prednosta                         		                                    2. Dôvodovú správu																	 

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Mgr. Jana Biharyová                                                          - nie je potreba právneho posúdenia                     
poverená zastupovaním 		
vedúceho oddelenia PPaSM		        	         

Na rokovanie prizvať:
––––––––––––––––––-
spracovateľa 

február 2013

NÁVRH UZNESENIA

Miestne zastupiteľstvo 

1.	konštatuje,
že prenájom hnuteľného zariadenia:
-	projektor Acer P5281 DLP (CBI+, Eco), ZOOM, XGA 1024x758			1ks;  ktorého obstarávacia cena je 571,07 € bez DPH, 		DPH 20%  114,21 € obstarávacia cena vrátane DPH 685,28 €

-	držiak na projektor (rozmer 240x182)						1 ks;
	ktorého obstarávacia cena je 347,90 € bez DPH		DPH 20%	         69,58 €
	obstarávacia cena vrátane DPH 417,48 €

-	projekčné plátno s diaľkovým ovládaním (rozmer 240x182 cm)			1 ks;
	ktorého obstarávacia cena je 760,58 € bez DPH, 		DPH 20%  152,14 € 	obstarávacia cena vrátane DPH 912,82 €

-	bazén pre skateboarding (skateboarding pool)					1 ks;
	ktorého obstarávacia cena je 9 690,00 € bez DPH		DPH 20%	    1 938,00 €
	obstarávacia cena vrátane DPH 11 628,00 €

ktoré je umiestnené a tvorí príslušenstvo nebytového priestoru N502 (bývalá výmeniková stanica) nachádzajúci sa v areáli administratívnej budovy na ul. Hálková č. 11 v Bratislave, je prípadom hodným osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že nebytový priestor N502 (bývalá výmeniková stanica) bol na 13. zasadnutí Miestneho zastupiteľstva mestskej časti Bratislava – Nové Mesto Uznesením č. 13/11 zo dňa 13.11.2012 prenechaný do užívania Asociácii skaterboardingu Slovenskej republiky, so sídlom Klemensova 1, 811 09 Bratislava,                 IČO 42 127 211 a za účelom rozvoja skateboardingu na Slovensku, podpory účasti slovenských reprezentantov na národných a medzinárodných skateboardových súťažiach, a tým sa naplnil účel Zmluvy o poskytnutí dotácie zo štátneho rozpočtu Slovenskej republiky na rok 2012 na zabezpečenie úloh prevencie kriminality. 

2.	schvaľuje 
prenájom hnuteľného zariadenia:
-	projektor Acer P5281 DLP (CBI+, Eco), ZOOM, XGA 1024x758			1ks;  ktorého obstarávacia cena je 571,07 € bez DPH, 		DPH 20%  114,21 € obstarávacia cena vrátane DPH 685,28 €

-	držiak na projektor (rozmer 240x182)						1 ks;
	ktorého obstarávacia cena je 347,90 € bez DPH		DPH 20%	         69,58 €
	obstarávacia cena vrátane DPH 417,48 €

-	projekčné plátno s diaľkovým ovládaním (rozmer 240x182 cm)			1 ks;
	ktorého obstarávacia cena je 760,58 € bez DPH, 		DPH 20%  152,14 € 	obstarávacia cena vrátane DPH 912,82 €

-	bazén pre skateboarding (skateboarding pool)					1 ks;
	ktorého obstarávacia cena je 9 690,00 € bez DPH		DPH 20%	    1 938,00 €
	obstarávacia cena vrátane DPH 11 628,00 €

ktoré je umiestnené a tvorí príslušenstvo nebytového priestoru N502 (bývalá výmeniková stanica) nachádzajúci sa v areáli administratívnej budovy na ul. Hálková č. 11 v Bratislave pre 
Asociáciu skaterboardingu Slovenskej republiky, so sídlom Klemensova 1, 811 09 Bratislava, IČO 42 127 211 ako prípad hodný osobitného zreteľa podľa ust. § 9a ods. 9 písm. c) zákona  č. 138/1991 Zb. o majetku obcí v znení neskorších predpisov na dobu neurčitú, za nájomné vo výške 1,00 € ročne. 

Nájomná zmluva bude nájomcom podpísaný do 30 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 30 dní od schválenia uznesenia v miestnom zastupiteľstve, toto uznesenie stratí platnosť.

Nájomca je povinný všetky hnuteľné veci poistiť a v lehote 15 dní odo dňa účinnosti nájomnej zmluvy predložiť originál, resp. overenú kópiu poistnej zmluvy, ktorá bude  potvrdzovať túto skutočnosť.

- s pripomienkami

- bez pripomienok

DÔVODOVÁ  SPRÁVA

Dňa 07.05.2012 bola uzavretá Zmluva č. 17/BA/2012 o poskytnutí dotácie zo štátneho rozpočtu Slovenskej republiky na rok 2012 na zabezpečenie úloh prevencie kriminality (ďalej len „zmluva“) medzi Obvodným úradom Bratislava na strane poskytovateľa a mestskou časťou Bratislava – Nové Mesto na strane príjemcu. Zmluva je v centrálnej evidencií zmlúv mestskej časti vedená pod č. 113/2012. Na základe tejto zmluvy boli mestskej časti poskytnuté finančné prostriedky v celkovej výške 10 500,00 €. S účelovým určením použitia na kapitálové výdavky k zabezpečeniu financovania projektu pod názvom „Krytý skatepark pre mladých, o ktoré sa mestská časť uchádzala v rámci verejnej výzvy na financovanie projektov v oblasti prevencie kriminality pre rok 2012.

Na 13. zasadnutí Miestneho zastupiteľstva mestskej časti Bratislava – Nové Mesto Uznesením č. 13/11 zo dňa 13.11.2012 bol schválený prenájom časti nebytového priestoru N502 (bývalá výmeniková stanica) o celkovej úžitkovej ploche 76 m2. 

Po realizovaní potrebných stavebných úprav bol v nebytovom priestore osadený bazén pre skateboarding, pričom v krátkej dobe budú v prenajatých priestoroch umiestnené aj ostatné hnuteľné zariadenia.  

Nakoľko účelom využitia celého nebytového priestoru vrátane jeho príslušenstva je podpora rozvoja športu mládeže v mestskej časti so zameraním na rozvoj skateboardingu a týmto spôsobom aj realizácia prevencie kriminality v našej mestskej časti, navrhovaná výška ročného nájmu predstavuje sumu 1,00 €. Vzhľadom k predpokladanému dlhodobému účelu využitia nebytových priestorov, navrhujeme aj nájomnú zmluvu na hnuteľné veci uzavrieť na dobu neurčitú.